अगले महीने से शुरू होगी बुकिंग, ₹11 लाख तक हो सकती है कीमत
होंडा आज यानी 6 जून को ग्लोबल मार्केट के साथ भारत में मिड साइज SUV 'एलिवेट' लॉन्च करेगी। इंडियन मार्केट में कंपनी की यह पहली मिड साइज SUV होगी। कंपनी ने अभी तक कार के स्पेसिफिकेशन और फीचर्स के बारे में किसी भी प्रकार की
होंडा ने आज यानी 6 जून को अपनी मिड साइज SUV 'एलिवेट' अनवील की। एलीवेट के लिए बुकिंग जुलाई 2023 में शुरू होगी और उसके बाद कीमत की घोषणा की जाएगी। इसे शुरुआती दिल्ली एक्स शो-रूम कीमत 11 लाख रुपए में पेश किया जा सकता है। SUV सेगमेंट होंडा के लिए नया नहीं है। इसके पोर्टफोलियो में CR-V और BR-V SUVs थीं।
होंडा एलिवेट डायमेंशन
स्टाइल के मामले में एलिवेट HR-V, ZR-V और CR-V जैसे विदेशों में बिकने वाली नई होंडा SUV के समान दिखती है। एलिवेट 4,312mm लंबी, 1,650mm ऊंची है और इसका व्हीलबेस 2,650mm का है। इसका बूट स्पेस 458 लीटर का है। एलिवेट में 220mm का ग्राउंड क्लीयरेंस है जो क्रेटा से ज्यादा है। क्रेटा का ग्राउंड क्लीयरेंस 190mm का है।
डिजाइन
जहां तक ​​डिजाइन की बात है, एलिवेट में पतले, एलईडी हेडलाइट्स और दो गोल फॉग लैंप्स के नीचे एक बड़ा ग्रिल है। साइड्स की बात करें तो होंडा की नई मिडसाइज एसयूवी में हल्के फ्लेयर्ड व्हील आर्च हैं जो इसे चंकी एसयूवी लुक देते हैं।
विंडो लाइन थिक सी-पिलर की ओर ऊपर की ओर टेपर होती है और एलिवेट में 16 इंच के अलॉय व्हील मिलते हैं। पीछे की तरफ, एलेवेट में थोड़ी रेकड रियर विंडो और रैपअराउंड टेल-लाइट्स हैं। इसमें नंबर प्लेट हाउसिंग के लिए टेल-गेट पर बड़ा इंडेंटेशन भी मिलता है।
होंडा एलिवेट इंटीरियर और फीचर्स
एलिवेट में डैशबोर्ड के बीच में फ्री-स्टैंडिंग इंफोटेनमेंट टचस्क्रीन है। होरिजेंटल स्क्रीन 10.25 इंच की है जो क्रेटा जैसी है। फीचर्स की बात करें तो एलीवेट में सिंगल-पैन सनरूफ मिलता है। होंडा का अपना सेंसिंग ADAS सुइट भी एलिवेट में मिलेगा।
इसमें कोलिजन मिटिगेशन ब्रेकिंग सिस्टम, लेन डिपार्चर वार्निंग, एडेप्टिव क्रूज़ कंट्रोल, लेन कीप असिस्ट, रोड डिपार्चर वार्निंग और ऑटोमैटिक हाई बीम असिस्ट जैसे फ़ीचर होंगे। वर्तमान में ADAS वाली एकमात्र मिड साइज SUV MG Astor है।
होंडा एलिवेट प्लेटफॉर्म, पावरट्रेन
होंडा एलिवेट को जापानी फर्म के ग्लोबल स्मॉल कार प्लेटफॉर्म पर बनाया गया है। होंडा सिटी सेडान भी इसी प्लेटफॉर्म पर बनी है। इसमें 1.5-लीटर फोर सिलेंडर पेट्रोल इंजन मिलता है जो 121hp और 145Nm का टार्क पैदा करता है। ये 6-स्पीड मैनुअल और CVT के साथ आएगी। होंडा एलिवेट को अगले तीन वर्षों में इलेक्ट्रिक वर्जन में भी लॉन्च करेगी।
होंडा एलिवेट सेफ्टी
होंडा एलिवेट एसयूवी लेन कीपिंग असिस्ट, लेन वॉच, रियर सीट रिमाइंडर, रियर पार्किंग सेंसर, होंडा सेंस और इमरजेंसी स्टॉप सिग्नल के साथ आती है। एसयूवी की बॉडी हाई टेंसाइल स्टील से बनी है ताकि दुर्घटना के दौरान कम से कम नुकसान हो।
2030 तक 5 नई SUV लॉन्च करना चाहती है होंडा
होंडा का लक्ष्य 2030 तक भारतीय बाजार के लिए पांच नई SUV लॉन्च करना है, जिसमें एलिवेट का एक इलेक्ट्रिक वर्जन भी शामिल है। इलेक्ट्रिक एलिवेट के 2026 तक आने की उम्मीद है। होंडा के पास अभी कोई SUV नहीं है, जिसके चलते भी कंपनी को नुकसान हो रहा है।
कंपनी ने इसी साल अपनी आखिरी SUV होंडा WR-V का प्रोडक्शन बंद कर दिया था। इससे पहले कंपनी अपनी दो अन्य SUV होंडा CR-V और BR-V भी बंद कर चुकी है।